TV7 JERUUSALEMMA UUDISED
Meie tänased teemad -
Tuhanded veetsid paasapüha Pühal maal
Süüria president Assad külastas paasapühapäeval
kristlikku Maalula linna
Ida-Ukrainas kästi juutidel end registreerida
EL avaldab Iisraelile survet rahukõneluste taaskäivitamiseks
TV7 Jeruusalemma Uudistest - Shalom!
The Times of Israel kirjutab igaastasest paasapühast Pühal maal.
Tuhanded palverändurid tähistavad paasapüha Pühal maal,
meenutades päeva, mil Jeesus kristliku pärimuse järgi
2000 aasta eest Jeruusalemmas üles tõusis.
Ladina patriarh Fouad Twal juhatas pühapäeval missat
Jeruusalemma Püha Haua kirikus, kohal,
kus Jeesus kristlaste uskumuse järgi risti löödi, maeti ja üles tõusis.
Läänekaldal Petlemmas usklikud palvetasid
ja süütasid küünlaid Kristuse Sünnikirikus,
mis olevat pärimuse järgi Jeesuse sünnipaik.
Paasapüha tähistati ka Gazas, kus 1,7 miljoni moslemi seas
elab vähem kui 3000 kristlast.
Kristlaste arv on Pühal maal nagu mujalgi Lähis-Idas
viimastel aastatel vähenemas, seoses kaosega regioonis.
Paavst Franciscus palvetas paasapühapäeva üritusel
150 000 uskliku ees rahu Ukrainasse ja Süüriasse.
Tapva Ebola viiruse leviku valguses kritiseeris paavst
ka Aafrikas lokkavat hooletust ja kohutavat vaesust.
The Times of Israeli teatel külastas Süüria president Assad
paasapühapäeval kristlikku Maalula linna.
Riigitelevisiooni teatel vallutasid Assadi väed
linna hiljuti mässulistelt tagasi.
Ekraanilolnud tekstis soovis Assad Kristuse ülestõusmispäeval
Maalula südamest kõigile süürlastele head paasapüha
ning rahu ja julgeoleku taastumist kogu riigis.
Telepilti visiidi kohta ei näidatud.
Assad olevat üle vaadanud
hiljutises lahingus viga saanud Mar Sarkise kloostri.
Teksti järgi tekitasid hoonele kahju terroristid,
nagu valitsus mässulisi nimetab.
5. sajandil rajatud klooster on üks Lähis-Ida vanimaid
ja see on pühendatud kahele rooma katoliku sõdurile,
kelle keiser Galerius nende usu tõttu tappis.
Presidendi Facebooki lehel oli pilt Assadist kristliku preestri kõrval.
Ta hoidis käes rikutud pilti neitsi Maarjast ja Jeesusest.
Süüria armee vallutas Maalula tagasi eelmisel esmaspäeval
Liibanonist tulnud Hezbollah' šiiitide toel.
Damaskusest põhjas asuv Maalula on üks maailma vanimaid
kristlaste elualasid ja selle asukad räägivad endiselt aramea keelt,
mida rääkis Jeesuski.
Mässulised ja nende džihadistidest liitlased al-Nustra Front
vallutasid Maalula detsembri algul.
Nad võtsid pantvangi 13 nunna ja vahetasid nood
valitsuse vanglais olnud naisvangide vastu.
Süüria suur kristlaste vähemus on jäänud 3-aastases sõjas
erapooletuks ja peab sunniitidest mässulisi üha suuremaks mureks,
kuna nendega ühineb üha rohkem džihadiste.
Ha'aretz kirjutab Novosti Donbassa agentuuri teatest,
mille järgi Donetskis, Ida-Ukrainas, kästi kõigil juutidel
väljasaatmise ähvardusel end venemeelsete separatistide juures
arvele võtta.
Raporti teatel jagasid teadet kohaliku sünagoogi lähedal
3 tundmatut Vene lippu kandnud maskis meest.
Info toimunu kohta saabus Donetski juudikogukonna liikmeilt.
Novosti Donbassa arvates olid mehed provokaatorid,
kes püüdsid tekitada konflikti, milles separatiste süüdistada.
Teadaandel olid selged iseseisvunud Donetski Vabariigi
pitsatid ja isehakanud kuberner Denis Pushilini allkiri.
Määruse järgi peavad kõik üle 16-aastased juudid
teatama endast valitsushoones, mis on Kiievi valitsust trotsivate
venemeelsete mässuliste valduses olnud.
Juudid peavad registreerumise eest ka 5. maiks 50 USD maksma,
ning loetlema kogu oma kinnisvara ja sõiduvahendid.
Teate järgi johtuvad meetmed oletusest,
et juudi juhid toetavad Kiievis Stepan Bandera rahvuslikku huntat
ja on vaenulikud Donetski Ortodoksse Vabariigi
ja selle kodanike suhtes.
Registreerumata jätmisele järgnevat kodakondsuse kaotamine
ja maalt väljasaatmine koos omandi konfiskeerimisega.
Donetski juudikogukonna rabi sõnul olevat tegemist pettusega.
Ta lootis, et sellele ei pöörata tähelepanu.
Samuti palus ta, et asja algatajad ei peaks juudikogukonda
oma mängunupuks.
Arutz Sheva teatel nõudis EL välispoliitikajuht Ashton,
et Iisrael tühistaks hiljutise Juudat ja Samaariat puudutava
ehitusteadaande rahukõneluste edendamise nimel.
Ashton oli väga mures Iisraeli otsuse üle
kuulutada Jeruusalemma lõunaosas Gush Etzionis asuv piirkond
riigi maaks.
Ashton oli mures ka juudi õiguste tunnustamise üle Juudamaal,
Hebroni linnas asuva vaidlusaluse Rahu Maja suhtes.
Ashton kritiseeris Iisraeli palestiinlaste omandi hävitamises
ja EL humanitaarabi konfiskeerimises.
Iisrael olevat ühe EL ametniku väitel hävitanud kuu algul
Jeruusalemma lähedal asuvas araablaste elurajoonis
EL rahastatud humanitaarseid ajutisi eluasemeid.
Ashtoni sõnul ei edenda sellised sündmused
rahukõneluste edenemiseks vajalikku usalduse ja koostöö atmosfääri.
Iisraeli ametnikud on kritiseerinud EL ametnikke
araabia ja vasakäärmusaktivistide illegaalse tegevuse toetamises
humanitaartegevuse varjus.
Ashton ei puudutanud rahukõneluste nurjumisele viinud PO tegevust,
nagu PO korduv keeldumine tunnustada Iisrael juudiriigiks
ja PO ühepoolseid liikmetaotlusi
ühinemaks 15 rahvusvahelise konventsiooniga.
Ahston mõistis siiski hukka hiljutise Läänekaldal toimunud
juudi mehe tapmise ja nõudis kohest vägivalla lõpetamist.
Ashton viitas Hebroni lähedal
araabia terroristi poolt tapetud Baruch Mizrahile.
Rünnakus said viga ka mehe rase naine ja 9-aastane laps.
Ashtoni sõnul peaksid osapooled näitama üles äärmist vaoshoitust
ja vastutust, et mitte ohustada rahuprotsessi.
Need olid meie tänased uudised. Shalom ja kohtumiseni!
Tõlge: Monika Jaaguri